text: Sprit og narko-razzia: Politiet på landsdækkende kontrol
  01 juni 2015 kl. 07.23
  Politiet gennemfører landet over fra mandag d. 1. juni til og med søndag den 7. juni 2015 en målrettet indsats mod spiritus- og narkotikakørsel.
  I hele landet har 219 mennesker mistet livet og 1266 er kommet alvorligt til skade i spiritusulykker på vejene fra 2009 til 2013, viser tal fra Vejdirektoratet.
  Antallet af sigtelser for narkotika- og medicinkørsel er stigende, hvilket ikke mindst skyldes, at politiet har fået bedre redskaber til at kontrollere førerne.
  - På solrige sommerdage er der mange impulsive sammenkomster, hvor man lige nyder et par genstande. Det kan være efter arbejde, med vennerne, på stranden eller til byfester eller til en grillmiddag. Desværre er der mange, som glemmer at aftale på forhånd, hvordan de kommer sikkert hjem, når der er kommet mere end en genstand inden for vesten, siger Michelle Laviolette, seniorprojektleder i Rådet for Sikker Trafik.
  Landsdækkende spiritus- og narkotikakontrol  http://t.co/7FVbh6aIwL pic.twitter.com/YJCq8cjqtd
  
  